NaiveNeuron/SloPal huggingface dataset:
Kamenický, Ladislav, minister financií SR (2019-09-11):
Ďakujem pekne, pán predsedajúci. Návrh zákona o dani z príjmov obsahuje opatrenia na podporu, výrobu, zatraktívnenie podmienok malého a stredného podnikania. Ďalej návrh upravuje uplatnenia preddavkov na daň z príjmov a v neposlednom rade obsahuje aj ustanovenia znižujúce administratívne zaťaženie daňovníkov. Takisto je v návrhu obsiahnutá aj transponovaná smernica ATAD s cieľom zamedziť daňovým únikom. K opatreniam na podporu výroby patrí zvýšenie odpočtu nákladov na výskum a vývoj na 150 % v roku 2019, na 200 % v roku 2020, zvýšenie príspevku zamestnávateľa na ubytovanie z pôvodných 60 eur na 100 eur, podpora elektromobility prostredníctvom zavedenia osobitnej odpisovej skupiny pre elektromobily s dobou odpisovania dva roky, v odstraňovaní podmienky rovnomernosti pri odpočte daňovej straty a predĺženie jej odpočtu na päť rokov. Ďalej, k opatreniam na podporu malého a stredného podnikania. Zavedenie definície mikrodaňovníka a s ním súvisiace úpravy v zdaňovaní podmienok odpočtu daňovej straty. Účinnosť týchto opatrení sa vzhľadom na poskytnutie dostatočného času na prípravu navrhuje od 1. januára 2021. Tam sa upravuje napríklad odpisovanie hmotného majetku okrem nehnuteľností v ľubovoľnej výške, odstraňovanie podmienky rovnomernosti odpočtu daňovej straty predĺžením odpočtu na päť rokov a súčasne aj možnosť odpočítať straty až do výšky 100 % základu dane. Čiže to všetko sú veľmi pozitívne opatrenia pre podnikateľov. K plateniu preddavkov napríklad na daň z príjmov. Zvyšuje sa hranica na neplatenie preddavkov z 2,5-tisíc eur na 5-tisíc eur. Čiže tak isto pozitívne opatrenie pre podnikateľov. K znižovaniu administratívnej záťaže daňovníkov sa zavádza automatická registrácia na daň z príjmov správcom dane, ktorej účinnosť sa vzhľadom na poskytovanie dostatočného času na prípravu navrhuje od 1. januára 2021. Zavedenie elektronickej komunikácie medzi zamestnancom a zamestnávateľom pri doručovaní potvrdení a dokladov, čiže nebude musieť doručovať originály, ale stačí to poslať mailom. K boju proti daňovým únikom je vlastne transponovaná smernica ATAD proti vyhýbaniu sa daňovým povinnostiam. Ďakujem pekne. Pevne verím, že vás tento návrh zákona osloví a že ho podporíte. Ďakujem pekne.
Bagačka, Michal, poslanec NR SR (2015-07-03):
Dajte, prosím, hlasovať o druhom bode pozmeňujúceho návrhu pána poslanca Beblavého.
Sulík, Richard, predseda NR SR (2011-09-14):
Pani poslankyňa, smiem sa vás spýtať, približne na koľko to odhadujete? (Smiech v sále.)
Zmajkovičová, Renáta, podpredsedníčka NR SR (2014-05-14):
Vyhlasujem teraz rozpravu ústnu. Pýtam sa, či sa chce niekto prihlásiť ústne. Nie je tomu tak. Uzatváram možnosť prihlásiť sa a vyhlasujem všeobecnú rozpravu za skončenú. Pán minister, chcete zaujať stanovisko? Nech sa páči.
Žiga, Peter, podpredseda NR SR (2024-01-17):
Pani poslankyňa Mesterová.
Svrček, Miloš, poslanec NR SR (2021-05-03):
Ďakujem pekne za slovo. Pán poslanec, ja by som chcel nadviazať aj na časť tvojho vystúpenia, v ktorej si sa venoval cestovnému ruchu, lebo určite ide o ten segment národného hospodárstva, ktorý bol veľmi zasiahnutý pandémiou. Ja chcem uviesť, že Slovensko napríklad vyšlo vo svetovom rebríčku udržateľnosti cestovného ruchu na TOP miestach, konkrétne na 6. mieste. Tento rebríček hodnotil celkovo 99 krajín a znamená to, že patríme medzi krajiny, ktoré sú najlepšie alebo jednými z najlepších pripravených na obnovu turizmu. Tými základnými udržateľnými piliermi, ktoré sú dôležité pre to, aby sme sa naspäť dostali na tie pozitívne čísla, sú určite aj ekonomická stabilita udržateľná, doprava infraštruktúra, developing a tak ďalej a tak ďalej. Čiže verím, že toto umiestnenie využijeme aj na to, aby sme sa dostali na pozitívne čísla. Tá pandémia nám prerušila ten progres v posledných rokoch v rámci turizmu, veď napríklad celkový počet návštevníkov za minulý rok klesol na 50 %, množstvo zahraničných turistov oproti rovnakému obdobiu kleslo o 65 %, čiže veľmi dobre si uvedomujeme túto situáciu a som aj rád, že sekcia cestovného ruchu v rámci ministerstva dopravy vo výraznej miere poskytuje finančnú pomoc, resp. vláda Slovenskej republiky tomuto segmentu, aj keď, samozrejme, sú tam aj ďalšie rezervy, ale aj podľa vyjadrení pána ministra dopravy sa tomuto segmentu bude orientovať alebo poskytovať veľká, náležitá podpora. A čo sa týka samosprávy, áno, ja si tiež uvedomujem, že samospráva je chrbtovou kosťou tejto republiky, sám chodím medzi starostov a primátorov a sami mi hovoria, že vy počúvajte slovo samosprávy aj napríklad pri... (Prerušenie vystúpenia časomerom.)
Bugár, Béla, podpredseda NR SR (2011-03-31):
Ďakujem, dnešný som už čítal. Vážená pani poslankyňa, ľutujem, že vaše vystúpenie bolo fakticky prešpikované samými klamstvami a strašením. Nakoľko mám len dve minúty, dovoľte, aby som citoval len niektoré veci. Hovoríte, že ruší sa slovenčina ako štátny jazyk, že slovenčina bude fakticky štátnym jazykom na papieri. Čítam paragraf 7: Orgán verejnej správy a jeho zamestnanci sú povinní používať v úradnom styku štátny jazyk a za podmienok ustanovených týmto zákonom a osobitnými zákonmi používajú aj jazyk menšiny. Orgán verejnej správy a jeho zamestnanci nie sú povinní ovládať jazyk menšiny. Takže, prosím vás, o čom hovoríte? Ale takisto tu ste strašili s nejakým Komárovom namiesto Komárna, lebo vraj miestne referendum čo dovoľuje, čo nie. No, tak treba vedieť čítať. Ja, občan Slovenskej republiky maďarskej národnosti ešte po slovensky čítať viem. Paragraf 4a miestne referendum o zmene označenia obce: Obec podľa § 2 ods. 1, to znamená nad 15 %, môže formou hlasovania svojich obyvateľov rozhodnúť o zmene označenia obce v jazyku menšiny uvedenej v nariadení vlády. To znamená, že môže miestnym referendom zmeniť len označenie obce v menšinovom jazyku. V štátnom jazyku nemá ani možnosť, to naše zákony takto nedovoľujú. Takže, viete, pani poslankyňa, ja by som bol veľmi rád, keby ste sa držali faktov a keby ste zbytočne nestrašili. Verte mi, jednak to nie je dobré ani pre parlament a hlavne pre občanov Slovenskej republiky.
Choma, Igor, poslanec NR SR (2014-06-26):
Ja len veľmi krátko, dámy a páni, možno aj reakcia na pánov poslancov. V každom prípade chcem zdôrazniť, že ja s týmto problémom osobne bojujem tri a pol roka a nie som úspešný v tomto boji. Bohužiaľ, legislatíva je taká, aká je dnes. A preto čas, ktorý uplynul, možno rok a pol, som čakal viac-menej na to, že do parlamentu príde nový stavebný zákon, ktorý by mohol riešiť tieto veci. Bohužiaľ, mám informáciu, že nebude to, nebude to rýchlo. Možno to bude niekde v druhej polovici roka, možno na konci roka, možno ďalší rok. A nie je dobré čakať, sústavne čakať, čakať, čakať. A zatiaľ kým bojujem normálnou legálnou cestou cez súdy so spoločnosťami, ktoré načierno stavajú svoje bilbordy, vyrástlo v Žiline 1400 nových čiernych, nepovolených bilbordov. To nie je možné tolerovať. Takýto stav je nielen v Žiline, to je v Bratislave, vo všetkých veľkých mestách. Možno to naozaj nie je problém priamo obcí alebo malých obcí, ale je to už aj problém pri cestách prvej triedy. Pozrite sa, čo je pri cestách prvej triedy. My to už dnes nevnímame nejakým spôsobom tak, že nám to vadí, pretože sme si na to akosi zvykli, ale keď sa zameriate na to, koľko bilbordov kde je, a keď pôjdete domov, teraz autom po ceste, pozrite sa, koľko je bilbordov popri cestách prvej triedy, druhej triedy, tretej triedy už dnes. Katastrofálny stav. O tom, či sú nastavené, nenastavené podmienky na nejakej, neviem, čo ste to hovorili, ale pochopil som asi, kam mierite, môžeme diskutovať v rámci druhého čítania, či je veľa tých 6300, či je to málo, či upraviť alebo neupraviť. Ja som prístupný akejkoľvek diskusii na túto tému, ale opakujem, vychádzam z vlastnej skúsenosti a verím, že toto je spôsob, akým môžeme urobiť poriadok v bilbordoch na Slovensku. Ďakujem pekne. (Potlesk.)
Malatinský, Tomáš, minister hospodárstva SR (2013-01-29):
Vážený pán podpredseda, vážené pani poslankyne, vážení poslanci, dôvodom na vypracovanie nového návrhu zákona o poskytovaní dotácií v pôsobnosti Ministerstva hospodárstva Slovenskej republiky bola nutnosť reagovať na problémy aplikačnej praxe, ktoré neboli pôvodným zákonom č. 181/2011 Z. z. dostatočne vyriešené. Týmto novým návrhom zákona ministerstvo navrhuje zefektívnenie systému poskytovania dotácií a zavádza nový druh dotácie pre oblasť výskumu, vývoja a inovácií. Ministerstvo hospodárstva SR, ako správca rozpočtovej kapitoly, podľa pôvodného zákona poskytovalo dotácie na podporu baníctva a odstránenie následkov banskej činnosti, na podporu rozvoja malého a stredného podnikania, na podporu využívania biomasy a slnečnej energie na výrobu tepla, na podporu ochrany spotrebiteľa a v neposlednej miere na podporu rozvoja priemyselnej výroby a služieb. Tieto typy dotácií ostávajú aj v novom návrhu zákona. Predloženým návrhom ministerstvo rozširuje dotácie v oblasti baníctva a dotácie na úhradu sociálnych vplyvov útlmu banskej činnosti, ktoré však neznamenajú zvýšený vplyv na štátny rozpočet, pretože budú riešené z rozpočtu ministerstva. Zavádza nový druh dotácie na podporu výskumu, vývoja a inovácií. Tento druh dotácie považuje ministerstvo za vysoko motivujúci nástroj pre podnikateľský sektor. Predloženým návrhom sa ďalej vymedzuje okruh osôb, upravuje účel, podmienky, rozsah a spôsob poskytovania dotácií, kedy je možné poskytnúť finančné prostriedky z rozpočtovej kapitoly ministerstva, a rovnako sa vymedzuje i okruh oblastí, na ktoré dotácie nie je možné poskytnúť. Okrem toho sa týmto návrhom ustanovuje pôsobnosť ministerstva na poskytovanie dotácií, upresňuje sa vzťah zákona k osobitným právnym predpisom, zavádza sa povinnosť zverejňovať na internetovej stránke ministerstva zoznam žiadostí o poskytnutie dotácie, zoznam poskytnutých dotácií a ich výšku, zoznam neposkytnutých dotácií s uvedením dôvodu zamietnutia žiadosti, ako aj evidencia uzavretých zmlúv. Návrh zákona nezakladá nároky na verejné financie, bude mať pozitívny sociálny vplyv a vplyv na informatizáciu spoločnosti, nebude mať vplyv na životné prostredie a podnikateľské prostredie. Vážený pán predsedajúci, vážené poslankyne, poslanci, chcem vás požiadať o podporu predloženého návrhu zákona.
Galko, Ľubomír, poslanec NR SR (2012-05-09):
Ďakujem pekne. No, pán poslanec Přidal, dovoľujem si vás upozorniť, že máte základné medzery, pretože moc SMER-u nedala do rúk strana alebo neumožnila strana Sloboda a Solidarita, ale pričinil sa o to jeden pán takej nižšej postavy s fúzikmi, a on tu teraz nie je, a vaša strana a aj ďalší náš bývalý koaličný partner pri tomto veľmi výdatne asistovali. Ja by som si dovolil povedať, že práve vaša strana bola tá, ktorá sa v časoch, keď ešte neboli, keď tie prieskumy prvotné ukazovali, že SMER bude pravdepodobne potrebovať koaličného partnera, tak práve vaša strana bola tá, ktorá sa servilne SMER-u podkladala. Robila všetko preto, aby s ním v tomto volebnom období vládla. Trošku sebareflexie by to chcelo, pán poslanec Přidal. Tisíc šesťsto osemdesiatsedem preferenčných hlasov, s ktorými ste sa dostali do parlamentu ako tretí od konca, by v prípade absolútnej platnosti hlasov vám to miesto vôbec nezaručilo. A v prípade, že budete tu v tomto parlamente púšťať ďalej takéto hlúposti, tak sa môže stať to, čo hovoril kolega Hlina, že nie do normálneho dôchodku, ale do toho politického vás vaši voliči pošlú po najbližších parlamentných voľbách. Ďakujem pekne.
Sárközy, Irén, poslankyňa NR SR (2019-05-13):
Prosím, pán predsedajúci, aby ste dali hlasovať o tom, že Národná rada prerokuje vládny návrh zákona v druhom čítaní.
Grendel, Gábor, podpredseda NR SR (2022-05-19):
Ďakujem pekne. Štvrtá otázka od pána poslanca Šudíka je prakticky identická, ako bola prvá. Päťka od pána poslanca Takáča sa týka Hornej Nitry, myslím, že bola. Nie? (Reakcia z pléna.) V poriadku, tak ju prečítam. Adresovaná pani Veronike Remišovej: „Vážená pani podpredsedníčka vlády a ministerka, ako sa zabezpečí, že je sľúbený balík vo väčšej polovici finančných zdrojov z FST, na stretnutiach prisľúbil generálny riaditeľ sekcie zodpovednej za FST na Hornú Nitru, keďže Horná Nitra na transformácii pracuje už dlhodobo oproti iným oprávneným územiam?“
Jurinová, Erika, podpredsedníčka NR SR (2015-06-23):
Pán poslanec Kamenický.
Sabo, Michal, poslanec NR SR (2024-05-03):
Ďakujem za slovo. Danka, ďakujem aj tebe za tvoj vklad z praxe. Rovnako tak chcem aj poďakovať touto cestou aj Tine Gažovičovej ako predkladateľke tohto návrhu zákona za zákon, ktorý naozaj môže a vie pomôcť rodičom detí so špeciálnymi potrebami. Zároveň chcem povedať, že je to veľká hanba, keď sa pozrieme do tohto pléna. Keď sa pozrieme, koľko ľudí z koalície počúvalo vystúpenie predkladateľky. Bol tu v tom čase až jeden poslanec, aktuálne sú tu dvaja poslanci, ale nepočúvajú. A ďakujem aj v mene rodičov, ktorí, s ktorými som v kontakte vďaka tomu, že som jednak absolvoval, ale som aktuálne v rade dvoch konkrétnych škôl, ktoré majú inkluzivitu na prvom mieste medzi svojimi hodnotami. A je to materská škola a je to základná škola, ktorá z tej inkluzivity, otvorenosti čerpá a rozvíja ju, formuje ľudí, ktorí sú láskaví, ktorí sú otvorení, ktorí sú všímaví, empatickí. Na druhej strane máme rodičov detí, ktorí keď pozerajú napríklad to, čo sa deje aktuálne v tomto pléne, koľko ľudí z koalície má záujem počúvať napríklad o tvojom konkrétnom návrhu, Tina, tak mi je ľúto, že v tej vyčerpanosti, v tej unavenosti a tej bezradnosti a osamelosti ešte sú svedkami toho, že vlastne koalícia im vlastne nechce nijako pomôcť. A zároveň keď si niekto pozrie tento návrh zákona a ďalšie, ktoré Progresívne Slovensko dnes predstavovalo, tak potom sa pýtam, že kto je tu konkrétne odtrhnutý od reality, pretože všetky tie návrhy, ktoré sme dnes predstavovali ako Progresívne Slovensko, majú spojnicu, že chcú pomôcť ľu... (Prerušenie vystúpenia časomerom.)
Poliačik, Martin, poslanec NR SR (2019-04-04):
Ďakujem veľmi pekne, pán predsedajúci, predkladám vám návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Nateraz to spravím takto formálne a zvyšok predkladacej správy prednesiem v rozprave, do ktorej sa hlásim ako prvý.
A. Belousovová, podpredsedníčka NR SR: (2008-04-01):
Faktické poznámky na vystúpenie pani poslankyni Sabolovej nie sú. Uzatváram možnosť prihlásiť sa s faktickými poznámkami. A zároveň vyhlasujem rozpravu za skončenú. Chcem sa opýtať pána podpredsedu vlády pána Čaploviča, či chce ako navrhovateľ zaujať k rozprave stanovisko. Nie. Pán spoločný spravodajca si žiada záverečné slovo. Nech sa páči.
Pellegrini, Peter, predseda NR SR (2015-09-22):
Prezentujme sa a hlasujme o návrhu zákona ako celku s odporúčaním gestorského výboru schváliť. (Hlasovanie.) Prítomných 130 poslancov, za hlasovalo 78 poslancov, zdržalo sa 52 poslancov. Konštatujem, že sme schválili vládny návrh novely zákona č. 513/2009 Z. z. o dráhach. Pani poslankyne, páni poslanci, vyčerpali sme body, o ktorých treba dať hlasovať. Ešte pred tým, ako vám dám možnosť buď uviesť nejaký oznam alebo procedurálny návrh, chcem vás informovať, že minister obrany nás požiadal z dôvodov svojich pracovných povinností o prerokovanie návrhov, ktorých je predkladateľom, v piatok 25. septembra od 8,30. Ide o body 47 až 52. Prosím, je všeobecný súhlas s takouto zmenou programu? Ďakujem pekne. Zároveň vám chcem oznámiť, že dávam návrh, ak by dnes mali prísť na poradie body pána ministra vnútra, nakoľko je na summite ministrov vnútra v Bruseli, aby sme tieto prerokovali zajtra. Sú to body 53 až 57 schváleného programu. Tak isto, je všeobecný súhlas? Ďakujem veľmi pekne. Vyhlasujem krátku dvojminútovú prestávku, potom budeme pokračovať bodmi pána ministra Počiatka. Ešte predtým s procedurálnym návrhom pán poslanec Přidal.
Dostál, Ondrej, poslanec NR SR (2017-10-18):
Pán poslanec Sopko, súhlasím, že vecná polemika je dôležitá, aj keď si nie som istý s tým záverom, že by sa tým Slovensko vyhlo nejakým problémom. Napokon dnešná schôdza je toho potvrdením. Keď, keď opozícia prišla s návrhom, aby sa jednalo o vecnom probléme a nie hneď o odvolávaní rezortne príslušného ministra, tak mal som pochybnosti, či koalícia vôbec schváli návrh, aby sa tu o niečom vecne debatovalo, lebo keď to opoziční poslanci dávajú ako návrh na doplnenie programu riadnej schôdze, tak koalícia rad do radu všetky také návrhy zamieta. Preto často jediným spôsobom, ako docieliť vecnú debatu, je navrhnúť odvolávanie príslušného ministra, ktorý je za to zodpovedný, lebo to je jediný typ schôdze, kde väčšina, vládna väčšina poslancov nemôže zaraziť debatu a neschváliť, neschváliť program. Takže bol som milo prekvapený, že, že vládna koalícia odsúhlasila, aby sme na mimoriadnej schôdzi vecne debatovali o probléme, ktorý rezonuje v spoločnosti a ktorý má ďalekosiahle dopady aj na verejné financie, aj na spôsob, akým sa spravuje celá naša krajina. Ale, žiaľ, áno, bolo tu vystúpenie pani ministerky Žitňanskej, ktoré bolo k veci a ktoré bolo konštruktívne, ale to nebol štandard vystúpení predstaviteľov vládnej koalície, naopak, bolo to skôr výnimočné v tých notách, ktoré ministri a poslanci SMER-u zrejme vopred dostali, tak skôr sa majú sústreďovať na nejaké osobné útoky voči predkladateľom, nie na vecnú stránku celého problému.
Ďuriš Nicholsonová, Lucia, podpredsedníčka NR SR (2019-02-01):
Ďakujem pekne, pani spravodajkyňa. Otváram všeobecnú rozpravu. Písomne sa neprihlásil nikto, ale v zmysle rokovacieho poriadku požiadal o slovo pán navrhovateľ. Nech sa páči, pán poslanec Fecko.
Pellegrini Peter, predseda NR SR (2015-11-26):
Nech sa páči.
P. Paška, predseda NR SR: (2009-02-11):
(Hlasovanie.) 130 prítomných, 126 za, 1 proti, 3 sa zdržali. Máte súhlas, takže môžeme pristúpiť k samotnému hlasovaniu.
Paška, Pavol, predseda NR SR (2014-05-14):
(Hlasovanie.) 133 prítomných, 84 za, 4 proti, 45 sa zdržalo. Návrh sme schválili.
Košútová, Magda, poslankyňa NR SR (2014-04-01):
Ďakujem. Teraz budeme hlasovať o prvom pozmeňujúcom návrhu pána poslanca Fecka, ktorý navrhol hlasovať takto: o bodoch 5, 6 spolu, o bodoch 7, 9 spolu a samostatne o bodoch 1, 2, 3, 4 a 8. Dajte, prosím, hlasovať o bodoch 5 a 6.
Šuca, Peter, poslanec NR SR (2017-12-05):
Ďakujem pekne za slovo. Pán poslanec Matovič, veľmi pekne vám ďakujem, že ste ma spomenuli vo vašom diskusnom príspevku, na vás som pôvodne reagovať nechcel. Vy si nezaslúžite reakciu žiadneho normálneho, slušného človeka, vy si, skrátka, zaslúžite iba odborné vyšetrenie a to nepatrí do Národnej rady, ale niekde inde. Pán kolega Matovič, kam viac dokážete prepadnúť? Ste už v úplnom politickom dne, ste v úplnom politickom suteréne, čo tu vystrájate, čo tu predvádzate. Vy rozprávate o charaktere?! Vy rozprávate o charaktere? Prachsprosto, populisticky, demagogicky a vulgárne zneužívate najväčšiu tragickú udalosť, ktorá sa stala siedmim ženám, ktoré sa vracali z práce. Zneužívate to pre svoj politický marketing. Vy rozprávate o charaktere, pán poslanec Matovič?! Vy rozprávate o zlodejinách? Vy rozprávate o podvodníkoch? Usvedčený daňový podvodník, pán poslanec Matovič. Čo to ste povedali? Že niekto s niekým začne kradnúť toť so Šucom?! Pán poslanec Matovič, keď začnem kradnúť, z Národnej rady mám svoj poslanecký plat, keď začnem kradnúť, mal by som začať kradnúť teraz, aj tak nebudem mať ten majetok, čo máte vy. Možno keby som kradol s vami alebo možno keby som robil biznis a kupoval vašu firmu, tak ako pán Vandrák, ktorému ste dali 120 mil. dva dni pred daňovou kontrolou a potom ste spätne od neho firmu kúpili. Pán Matovič, toľko peňazí nebudem mať nikdy, aby som si kúpil zmenku v J&T PrivatBank. Nebudem mať nikdy, ako máte vy, pán Matovič, na to, aby som kúpil 12-poschodovú bytovku v Trnave, tiež nebudem mať, aby som nespravil internát, to musím kradnúť s vami a musím začať už teraz, pán poslanec Matovič. Takže musím kradnúť veľa a musím kradnúť s vami. To luxusné BMW, pán poslanec Matovič, to luxusné BMW, ktoré máte, ktoré ste kúpili za veľmi dobrú cenu, ročné BMW, kúpili ste ho z bazáru za pár korún, to bolo čo? Nejaké finančné plnenie, čo to bolo? Pán obyčajný človek Matovič, dajte zo seba dole, dajte dole z tváre tú farizejskú masku obyčajnosti. Vy nie ste obyčajný človek. Vy ste neobyčajný daňový podvodník, vagabund a nepatríte do parlamentu. (Potlesk.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 140 poslancov, za 0, proti 88, zdržalo sa 50, nehlasovali 2. Tento návrh sme neschválili.
P. Hrušovský, predseda NR SR: (2004-12-01):
(Hlasovanie.) 138 prítomných, 96 za návrh, 4 proti, 33 sa zdržalo, 5 nehlasovalo. Návrh sme schválili. Teraz prosím pána poslanca Novotného, aby uviedol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov . Nech sa páči, pán poslanec.
Laššáková, Jana, podpredsedníčka NR SR (2015-09-23):
Prezentujme sa a hlasujeme. (Hlasovanie.) Prítomných 131 poslancov, za návrh bolo 94, proti 6, zdržalo sa 27 poslancov, 4 poslanci nehlasovali. Konštatujem, že sme schválili vládny návrh novely zákona č. 308/2000 Z. z. o vysielaní a retransmisii . Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 286/2009 Z. z. o fluoróvaných skleníkových plynoch (tlač 1641), bod 71 schváleného programu. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie poslancovi Róbertovi Pucimu, aby hlasovanie uviedol. Nech sa páči, pán spravodajca. [Hlasovanie o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 1641.]
J. Mikuš, poslanec: (2002-12-12):
Pán predsedajúci, dajte hlasovať, prosím.
Sulík, Richard, predseda NR SR (2011-03-23):
Ďakujem za váš procedurálny návrh. Pán Číž, existuje nejaké ustanovenie, ktoré hovorí o tom, že čo smie a čo nesmie povedať spravodajca v záverečnom prejave? Lebo také ustanovenie v rokovacom poriadku som nenašiel. Prosím, aby ste zapli, pán Číž, nechám zapnúť mikrofón, keď mi sľúbite, že sa budeme navzájom počúvať. Takže ja dokončím moju otázku, prosím vás. Existuje ustanovenie v rokovacom poriadku, ktoré vraví, čo smie a čo nesmie povedať spravodajca? Lebo ja som také nenašiel.
Viskupič, Marián, poslanec NR SR (2022-10-05):
Pán predseda, keďže sme odhlasovali body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
P. Kubovič, poslanec: (2007-06-26):
No ja vás môžem ubezpečiť, že všetky kompetencie ten váš predseda, ktorý tam dneska sedí, aj v tom čase mal dostatočné na to, aby ten problém vedel riešiť a nie kvôli tomu meniť zákon. Na druhej strane treba aj otvorene povedať, že tento váš predseda už rok a pol nie je schopný tomu žilinskému zastupiteľstvu možno predložiť žiadny zmysluplný návrh na zástupcu. A týmto, čo tu robíte, túto ďalšiu zmenu to ešte viac konzervujete. Takže trvám na tom, čo som vám povedal, že pri bratislavskom zákone to bolo kvôli nekompetentnému jednému človeku, tuto zrejme bude nielen kvôli jednému, ale toto je jeden z príkladov, ktorý zrejme poukazuje na to, že vy ste schopní robiť účelové zmeny. No a tu ste vyslovili otázku, že však predsa zástupca predsedu VÚC zastupuje pána predsedu. Áno, je to pravda, z poverenia, a pevne verím, že to ešte meniť čoskoro nebudete, pretože ho schvaľuje zastupiteľstvo, z poverenia vlastne zastupiteľstva, ale on v prvom rade zastupuje aj voličov, ktorí ho volili v tom volebnom obvode. Po tom vašom školení si to, dúfam, uvedomujete. Takže keď sa mám na to tak pozrieť, tak hovoríte o akejsi rovnocennosti medzi predsedom a poslancami a presný opak je pravdou podľa vašich návrhov. Takže ja môžem len skonštatovať, že vy robíte normálne centrálne orgány na krajskej úrovni, ktorým asi už len chýba názov, že krajské úrady Komunistickej strany alebo krajské úrady SMER-u, takže veľa úspechov vám prajem.
Blanár, Juraj, podpredseda NR SR (2022-04-28):
Pán poslanec, nechal som vám chvíľočku, o ktorú vás pripravil podľa rušenia pán poslanec Baránik, 25 faktických poznámok na vaše vystúpenie. Ako prvý pán poslanec Taraba, nenachádza sa v rokovacej sále, druhý, pán poslanec Kazda, ten je tu. Nech sa páči.
P. Paška, predseda NR SR: (2008-09-23):
(Hlasovanie.) 136 prítomných, 81 za, 2 proti, 53 sa zdržalo. Konštatujem, že sme schválili vládny návrh novely Občianskeho súdneho poriadku . V druhom čítaní pán predseda ústavnoprávneho výboru pán poslanec Mamojka uvedie hlasovanie o vládnom návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov. Je to tlač 655.
Pellegrini, Peter, predseda NR SR (2014-12-02):
Ďakujem pekne. Pán poslanec Huba, vy asi bude asi dlhšie ako dve-tri minúty. Takže prerušujem rokovanie a budeme pokračovať zajtra o 9.00 hodine a v rozprave bude pokračovať písomne prihlásený pán poslanec Huba. Ďakujem veľmi pekne. Prajem pekný večer všetkým. (Prerušenie rokovania o 19.29 hodine.)
Petrík, Simona, poslankyňa NR SR (2017-12-12):
Aha.
Šimečka, Michal, podpredseda NR SR (2024-01-09):
Ďakujem pekne. Pán poslanec Ledecký.
M. Číž, podpredseda NR SR: (2008-06-17):
Otváram všeobecnú rozpravu. Chcem vás informovať, že som nedostal žiadnu písomnú prihlášku do rozpravy, tak sa pýtam, či niekto chce prihlásiť ústne. Do rozpravy sa hlásia poslanci Lipšic, Mamojka, Žitňanská, Gál Gábor. Ak je to všetko, uzatváram možnosť prihlásiť sa do rozpravy ústne. Slovo má pán poslanec Lipšic.
Raši, Richard, poslanec NR SR (2021-06-22):
Ďakujem pekne. Pán poslanec Taraba, súhlasím, to sú otázky legitímne, ktoré prichádzajú a ktoré bude musieť ministerstvo jasne zodpovedať, pretože ten úrad a jeho vznik a jeho potreba bude spochybňovaná, lebo súhlasím, one in – one out. Keď úrad vznikne, tak jeden úrad by sme mali zrušiť, neviem, či ÚDZS, alebo NCZI. Ale tie... vrátim sa k tomu, obsah nespochybňuje nikto, lebo obsah je nespochybniteľný, že má priniesť výsledok. Pýtame sa opäť, či daný obsah, aj keď bude sa tváriť nezávislejšie, lebo to bude úrad, teda nie oddelenie alebo časť ministerstva, ale obsahovo bude robiť to isté, čo by sa aj teraz, to ministerstvo zvládlo. A keď stále na tom konečnom poschodí je minister, jedno aký, jedno za akej vlády, tak stále to, tá nezávislosť bude ovplyvnená tým, že tá hlava tam je, a teda to rozhodnutie konečné tak či tak môže byť politicky, politicky ovplyvnené. Čiže či má význam, a preto som hovoril aj o tých 5 mil., keď niečo má priniesť 5 mil. a zároveň to 5 mil. stojí, či nie je jednoduchšie teda využiť kapacity, ktoré sú, však tí ľudia, ktorí začnú robiť na úrade, vrátane šéfa, ktorý je už dopredu jasný, aký bude, tí tam robia aj teraz. Čiže základná otázka je, či treba vytvárať ďalší úrad, prečo to nevieme zvládnuť s kapacitami, ktoré na ministerstve máme, lebo aj na ten úrad pôjdu len tí ľudia z ministerstva, ktorí tam teraz sú. Ďakujem pekne.
Žiga, Peter, podpredseda NR SR (2024-09-25):
Prosím, prezentujme sa a hlasujme. (Hlasovanie.) 142 prítomných, 77 za, 38 proti, 26 sa zdržalo, 1 nehlasoval. Konštatujem, že sme daný návrh schválili. Teraz dávam hlasovať o námietke pani poslankyne Plavákovej. Pani poslankyňa podala námietku kvôli jej vykázaniu z rokovacej sály. Prosím, prezentujme sa a hlasujme. (Hlasovanie.) 142 prítomných, 89 za, 10 proti, 42 sa zdržalo, 1 nehlasoval. Konštatujem, že sme námietke pani poslankyne Plavákovej vyhoveli. (Potlesk.) Keďže sme vyčerpali všetky body hlasovania a je 11.59 h, prerušujem rokovanie do štrnástej hodiny. Ďakujem pekne. Pán poslanec Huliak s procedurálnym návrhom.
Figeľ, Ján, podpredseda NR SR (2015-02-11):
Na vystúpenie pána poslanca Hlinu je jedna faktická. Nech sa páči, jedna faktická. Jozef Viskupič, máte slovo.
Hort, Milan, podpredseda NR SR (2010-10-21):
Ďakujem pekne, pán podpredseda, teraz dávam slovo spoločnému spravodajcovi z výboru pre hospodárstvo, výstavbu a dopravu pánovi poslancovi Ľubomírovi Vážnemu, aby informoval Národnú radu o výsledku rokovania výborov o tomto návrhu vlády ako spravodajca. Nech sa páči.
Buček, Jozef, poslanec NR SR (2018-12-13):
1, 2, 3 a 4 uvedené v časti V, odporúčanie gestorského výboru neschváliť.
P. Paška, predseda NR SR: (2008-04-10):
Vyhlasujem prestávku do 11.15 hodiny a budeme potom pokračovať v rokovaní. (Prestávka.) (Po prestávke.)
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 140 poslancov, 53 za, 14 proti, 73 sa zdržalo. Uvedený návrh sme neschválili.
P. Farkas, poslanec: (2001-11-09):
J. Migaš, predseda NR SR: Hlasujeme o bode č. 25. Gestorský výbor ho odporúča neschváliť. Hlasujeme o bode č. 22, gestorský výbor ho odporúča neschváliť. Panie poslankyne, páni poslanci, hlasujeme o bode č. 25 s odporúčaním gestorského výboru neschváliť ho. (Hlasovanie.) Prítomných 104 poslancov, za 4, proti 67, zdržalo sa 26, nehlasovali 7. Tento návrh sme neschválili. Ďalší.
L. Szigeti, poslanec: (2007-05-16):
Výbor Národnej rady Slovenskej republiky pre vzdelanie, mládež, vedu a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov spoločnú správu výborov Národnej rady...
Paška, Pavol, predseda NR SR (2014-06-11):
Pán poslanec Viskupič, reakcia.
Jurinová, Erika, podpredsedníčka NR SR (2012-06-27):
Ďakujem pekne. Týmto sme vyčerpali písomne prihlásených do rozpravy. Pýtam sa, či sa chce niekto prihlásiť do rozpravy ústne. Traja páni poslanci. Ďakujem. Uzatváram možnosť prihlásiť sa do rozpravy. Vzhľadom na to, že prichádza 17.00 hodina, keď budeme hlasovať o prerokovaných bodoch, prerušujem tento bod programu a do hlasovania vyhlasujem krátku prestávku. (Krátka prestávka.) (Po prestávke.)
Jurinová, Erika, podpredsedníčka NR SR (2012-12-06):
Pán poslanec Brocka.
Hrnčiar, Andrej, podpredseda NR SR (2019-03-27):
Prosím. (Prestávka.) (Po prestávke.)
M. Číž, podpredseda NR SR: (2009-06-18):
Ďalšia otázka, ktorá bola vyžrebovaná, bola otázka rovnako pani poslankyne Kláry Sárközy. Otázka znie: „Pani ministerka, kto splnomocnil generálneho riaditeľa Sociálnej poisťovne pána Muňka na to, aby rozposlal listy sporiteľom v II. pilieri?“ Je to prakticky totožná otázka. Pani ministerka, zvážte, nech sa páči, máte slovo.
Mizík, Stanislav, poslanec NR SR (2018-03-14):
Ďakujem za slovo. Tých nelegálnych osád je veľmi veľa. Okrem Krásnohorského Podhradia je tu aj známy prípad nelegálnej osady v Plaveckom Štvrtku, ktorá leží v ochrannom pásme plynovodu, vysokotlakového plynovodu, a niektoré domy rovno sú na ňom. To už žiadna vláda nič nerieši, ani takéto šialené prípady? Domy na ukradnutých pozemkoch a ešte na vysokotlakovom plynovode? To už je inší banaristan. Ďakujem za slovo.
B. Bugár, podpredseda NR SR: (2002-11-14):
Pán poslanec, keď sa hlásite do faktických poznámok, tak by ste mali použiť aj kartu. Ale nech sa páči, pán poslanec Brocka, dve minúty máte.
Stachura, Peter, poslanec NR SR (2023-12-14):
Ide mi čas, ale skúsim to zrýchliť. (Reakcia z pléna.) Nemám zrýchliť, ale poviem, Oskar, že... (povedané so smiechom a smiech v sále), že ďakujem ti veľmi pekne za tento príspevok, vidím, že si si to užíval a ja tiež, pretože si to pomenoval jasne, bolo to naozaj veľmi dobré, dobré vystúpenie a ohľadom predovšetkým Úradu pre dohľad nad zdravotnou starostlivosťou, a tak si urobil taký úvod do tohto legislatívneho skvostu, ktorý je tu pripravený pred nami a ktorý budeme, myslím si, že všetci šťavnato komentovať. Ja sa zdržím teda ešte raz pri tom úrade pre dohľad. Myslím si, že teraz sa na tej Einsteinovej tým ľuďom v Pente musí čkať, pretože oni sa tak snažia, pripravujú si analytikov, platia nejaké príspevky, iné sú... rôznym iným skupinám, a tuná zrazu nie je tu len ten zlý Krajčí, ktorý to rozpráva o tej Pente, ale čuduj sa svete, zrazu sa nejako tento, tento duch re... pro... prenáša aj do iných strán, že zrazu o tom hovorí aj PS a možno aj KDH, aj ten zlý Stachura, aj, neviem, všetci ostatní, ktorí tu zrazu rozprávajú veci, ktoré sú im veľmi nepríjemné, veľmi nepríjemné. A doteraz sa im to darilo nejakým spôsobom tlmiť, že z povinných zdravotných odvodov je možné vyplácať zisk. No že to je len na Slovensku, nevadí, že je krížové vlastníctvo súkromníka, nie je problém, nikomu to nevadí. Myslím si, že... a som šťastný, že je tu nás viac, a bude nás ešte viac, ja verím, že nás bude viac, ktorí o tom budú otvorene hovoriť. A ja verím, že možno budú počúvať aj naši koaliční partneri, pretože ostatní vás volajú etatisti, tak ako nás, že toto je... (Prerušenie vystúpenia časomerom. Potlesk.)
P. Paška, predseda NR SR: (2008-02-01):
Nech sa páči, pán spravodajca, máte slovo. Poprosím vás o informáciu.
Mihál, Jozef, poslanec NR SR (2013-12-06):
Tak ja budem reagovať hneď na pani kolegyňu Hufkovú. No prečo sa tie spoločnosti nezrušia? No veď práve vtip je v tom, že tieto spoločnosti sa zrušia. A to nebudú len tie nejaké eseročky, ktoré sú na papieri a ktoré fakt nič nerobia, ten majiteľ ich má založené bohvieprečo, možno je to pre nejakú budúcnosť, že čo keby nejaký biznis prišiel. Ale zrušia sa stratové spoločnosti, ktoré zamestnávajú zamestnancov. Keby ste tie daňové licencie zaviedli tak, že spoločnosť, ktorá má zamestnancov a platí za nich poriadne dane a odvody, nemusí platiť žiadnu daňovú licenciu, ešte s prižmúrením pol oka by sa to dalo, dajme tomu, akceptovať, že by sa zasiahli len tie jednoosobové eseročky. Ale takýmto spôsobom sa vlastne budú likvidovať stratové spoločnosti, tak ako ste povedali, sama ste to povedali, a budú to stratové spoločnosti, ktoré zamestnávajú ľudí. Tí ľudia možnože sa zamestnajú niekde inde, nie je to vylúčené, ale možnože si iné zamestnanie nenájdu. Opakujem vám ešte raz, ak ste z nejakého regiónu Slovenska, ako je stred, Gemer, východ, tak viete, že mnoho podnikateľov je naozaj vo vážnych problémoch. Horko-ťažko zamestnávajú tých svojich 10 – 20 ľudí, aby teda dali im prácu. Ale keď takýmto spôsobom bude štát posudzovať ich podnikanie, že ich bude takýmto spôsobom trestať, tak to, skrátka, ten majiteľ zabalí. Nemôžete od neho chcieť, aby pri stále zhoršujúcich sa podmienkach toto vydržal ťahať donekonečna. Pritom tí jeho zamestnanci prídu o prácu. Viete, aká je nezamestnanosť? Viete, čo ste deklarovali, keď ste boli vo voľbách v roku 2012? Že dáte ľuďom istoty. Aké sú to istoty, keď ľudia nevedia si nájsť zamestnanie, keď platy stagnujú, keď sa ľuďom žije stále horšie a horšie, keď mladí ľudia utekajú do zahraničia. Aké sú to istoty, keď 40 tisíc živnostníkov za posledný rok zruší živnosť a odhlási sa zo Sociálnej poisťovne? Kde sú dnes tí živnostníci?
B. Bugár, podpredseda NR SR: (2005-01-19):
V rozprave vystúpi pán poslanec Miklušičák. Nech sa páči, konečne už ste sa dostali k mikrofónu, máte slovo. J. Miklušičák, poslanec: Ďakujem ešte raz. Prvý pozmeňujúci návrh. V § 122 odsek 2 znie: „(2) Trestná zodpovednosť právnických osôb sa nevzťahuje na štát a štátne orgány vrátane Národnej banky Slovenska.“ Z ustanovení o trestnej zodpovednosti právnických osôb sa navrhuje vyňať iba štát a štátne orgány vrátane centrálnej banky. Druhý. V § 123 ods. 1 v uvádzajúcej vete sa za slová „Trestný čin je spáchaný právnickou osobou, ak“ vkladajú slová „za účelom získania prospechu alebo inej výhody pre právnickú osobu.“. Odôvodnenie: Trestná zodpovednosť právnických osôb sa týmto pozmeňujúcim návrhom výrazným spôsobom obmedzuje. Medzi základné podmienky trestnej zodpovednosti, ktoré budú musieť byť v prípade právnickej osoby splnené, sa dopĺňa nová podmienka, a to, že príslušná fyzická osoba bude musieť konať nielen v rozpore so zákonom, ale aj s úmyslom získať v prospech pre právnickú osobu. A ak tento znak nebude preukázaný, nebude môcť byť trestná zodpovednosť voči právnickej osobe vyvodená. Bod 3. V § 123 odsek 3 znie: „(3) Právnické osoby sú trestne zodpovedné za trestné činy uvedené v a) I. hlave – usmrtenie podľa § 158, trestné činy uvedené v druhom diele a v treťom diele, b) II. hlave – obchodovanie s ľuďmi podľa § 188, obchodovanie s deťmi podľa § 189 a 190, porušovanie poštového tajomstva podľa § 207, c) IV. hlave – okrem trestných činov krádeže podľa § 221, neoprávneného užívania cudzej veci podľa § 224, neoprávneného používania cudzieho motorového vozidla podľa § 225 a 226, neoprávneného zásahu do práva k domu, bytu alebo k nebytovému priestoru podľa § 227, prevádzkovania nepoctivých hier a stávok podľa § 239,...
Pfundtner, Edita, poslankyňa NR SR (2017-04-06):
Vážený pán minister, ďakujem za vaše vecné vystúpenie. Kolegovia z opozície celý čas hovoria, že im ide len o, len a len o obhajobu najlepšieho záujmu detí. Prepáčte, ale ja kolegom z opozície toto neverím. Neverím, lebo si myslím, že neustále pretriasanie životných príbehov a útrap klientov od septembra minulého roka až dodnes vo všetkých slovenských médiách a na verejných sieťach nie je a nikdy nebolo v najlepšom záujme dieťaťa. (Potlesk.) Môžu si tu hovoriť všeličo, môžu ikskrát opakovať, že ich úmysly sú čisté, šľachetné, ale spôsob, akým tento problém komunikujú od septembra až do dnešného dňa ma nepresvedčil o ich dobrom úmysle. O čom som sa presvedčila, bolo to, že prípad sa nechutne medializoval. Za ten čas nás kolegovia stihli obviniť hádam už zo všetkého zlého, čo sa v spoločnosti deje. Doteraz som však videla iba účelové ohýbanie pravdy a vytĺkanie politického kapitálu. Toto deťom, klientom Čistého dňa určite nepomôže. Pri tejto kauze podľa mňa bol už obvinený a pošpinený každý – i v systéme, i mimo neho. Minister, kurátori, sociálni pracovníci, rodičia detí, ktorí nezdieľajú názor opozície, úradníci na úradoch práce, na ministerstvách, aj my poslanci koalície, o ktorých tu v pléne zaznelo, že participujeme na znásilňovaní detí. Odmietam, úprimne mi je ľúto, ťažká životná situácia klientov resocializačného zariadenia, je mi ľúto, že nedokázali odolať drogám alebo bojujú s inými závislosťami a dostali sa do situácie, v ktorej sa stali ešte zraniteľnejšími a bezbrannejšími. Celá táto kauza by nám mala byť preto mementom. Mementom, že takto sa veci nemajú riešiť. Nikdy. Podozrenia z porušenia zákonov v tak citlivej téme, ako je táto, nemôžu byť riešené štýlom, že vykopnem dvere a vyvalím na všetky strany vedrá špiny a potom čakám na lajky na blogoch. (Potlesk.)
Bittó Cigániková, Jana, poslankyňa NR SR (2022-05-06):
Ďakujem, pán predsedajúci, ďakujem. (Reakcie z pléna.)
Bugár, Béla, podpredseda NR SR (2018-10-22):
Ďalej v rozprave... (Reakcia navrhovateľky.) No mohli by ste, len po prvé, treba sa... (Reakcia navrhovateľky.) Jáj, dobre. (Povedané s úsmevom.) Takže tým pádom pán poslanec Drobný, nech sa páči, vystúpi v rozprave a potom otvorím, samozrejme, možnosť sa prihlásiť ústne do rozpravy. Pani poslankyňa, nie! Vy tam musíte sedieť ako navrhovateľka. Nič sa nestalo, nech sa páči. (Reakcia navrhovateľky: „Vy ste ma zmiatli, pán podpredseda.“ . Povedané so smiechom.) Ja? Tak sa snažím. (Povedané s úsmevom. Reakcia navrhovateľky.) Nie, nie, nech sa páči. (Reakcia navrhovateľky: „Dobre, ďakujem. Ospravedlňujem sa všetkým a aspoň sme sa zasmiali.“ )
Laurenčík, Milan, podpredseda NR SR (2021-11-12):
Pán poslanec Rastislav Schlosár s faktickou poznámkou.
Paška, Pavol, predseda NR SR (2012-11-29):
Pán poslanec Mamojka.
Žitňanská, Jana, poslankyňa NR SR (2021-06-18):
Ďakujem pekne. V mene štyroch poslaneckých klubov OĽANO, SaS, SME RODINA a ZA ĽUDÍ žiadam o presunutie tlače 573 na záver schôdze. Máte to aj písomne, pán predsedajúci.
Hrnčiar, Andrej, podpredseda NR SR (2019-10-24):
Nasledujúcim bodom programu je prvé čítanie o návrhu poslancov Národnej rady Slovenskej republiky Mariana Kotlebu, Jána Kecskésa, Jany Nehézovej a Natálie Grausovej na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia o zmene a doplnení niektorých zákonov v znení neskorších predpisov . Návrh zákona je pod tlačou 1708, návrh na jeho pridelenie na prerokovanie výborom je v rozhodnutí č. 1809. Dávam slovo poslancovi Jánovi Kecskésovi, aby návrh zákona uviedol.
Zmajkovičová, Renáta, podpredsedníčka NR SR (2014-07-11):
Pani poslankyňa Vášáryová, ja by som chcela upozorniť, že do budúcna reagovať na vystupujúceho v rozprave. Vyhlasujem rozpravu za skončenú. Pýtam sa, pán predseda, chcete zaujať stanovisko k rozprave? Nech sa páči.
E. Bauer, poslankyňa: (2003-10-28):
Z. Martináková, podpredsedníčka NR SR: Prosím, hlasujeme o pozmeňujúcom návrhu, ktorý vzišiel z rozpravy. (Hlasovanie.) Prítomných 137 poslancov, za návrh hlasovalo 113, zdržalo sa 24. Schválili sme tento pozmeňujúci návrh.
Laššáková, Jana, podpredsedníčka NR SR (2013-06-19):
Ďakujem, pán predseda, za stanovisko Najvyššieho kontrolného úradu k návrhu záverečného účtu. A teraz prosím predsedu výboru pre financie a rozpočet poslanca Daniela Duchoňa, aby podal správu o výsledku prerokovania návrhu vo výboroch. Nech sa páči, pán predseda výboru.
M. Číž, podpredseda NR SR: (2008-10-28):
Teraz má ešte slovo pán poslanec Pavol Abrhan.
M. Hort, podpredseda NR SR: (2007-09-13):
Hlási sa pán Iván Farkas. Uzatváram možnosť prihlásenia sa do rozpravy ústne a dávam slovo pánovi poslancovi Ivánovi Farkasovi.
Hrnčiar, Andrej, podpredseda NR SR (2017-09-11):
Ďakujem. Do rozpravy som nedostal žiadnu písomnú prihlášku. Pýtam sa, či sa chce prihlásiť do rozpravy niekto ústne. Končím možnosť nahlásiť sa do rozpravy. Takže nech sa páči, pani navrhovateľka, máte slovo.
Šíbl, Jaromír, poslanec NR SR (2023-05-18):
Ďakujem, pán predsedajúci. Vážené dámy, vážení páni, ja na tomto mieste tiež by som len chcel poďakovať kolegom pánovi poslancovi Kuriakovi a pánovi poslancovi Vetrákovi za ústretovosť pri dopracovaní tohoto pozmeňujúceho návrhu, ktorý naozaj ukazuje to, čo mnohí tu z kolegov v tomto parlamente občas majú tendenciu spochybňovať, a to, že naozaj tá dohoda medzi záujmami ochrany prírody a rekreácie a turizmu je možná. Skutočne ten potenciál na dohodu, nielen pokiaľ ide o predĺženie toho času, resp. o skrátenie času sezónnej uzávery, že je tá dohoda možná, ale tak ako je možná v tomto prípade, dá sa tá dohoda, dajú sa tie dohody hľadať aj v mnohých ďalších prípadoch pri zachovaní toho princípu, ktorý pán poslanec Vetrák tu spomenul a ktorý vyplýva priamo zo zákona č. 543/2002 Z. z., že ochrana prírody v národných parkoch je nadradená iným ľudským činnostiam, a tento princíp, keď rešpektujeme, tak si myslím, že je tam oveľa väčší potenciál ako v súčasnosti na ústretovosť voči tým mäkkým formám využívania vrátane turizmu a rekreácie. Takže ešte raz ďakujem. Skončil som.
Bugár, Béla, podpredseda NR SR (2018-06-22):
Na vystúpenie pána poslanca s faktickými poznámkami štyria. Pani poslankyňa Zemanová, nech sa páči.
Bugár, Béla, podpredseda NR SR (2019-12-05):
Prezentujme sa a hlasujme. (Hlasovanie.) Prítomných 134 poslancov, za 118, zdržalo sa 12 poslancov, 4 nehlasovali. Ústavný zákon bol schválený. Prosím teraz pána poslanca Zelníka, predsedu gesčného výboru, aby uviedol hlasovanie v druhom čítaní o návrhu poslankýň Smolíkovej, Kuciaňovej, Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti (tlač 1729). (Hlasovanie o návrhu poslankýň Národnej rady Slovenskej republiky Evy Smolíkovej, Magdalény Kuciaňovej a Evy Antošovej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1729.)
Bugár, Béla, podpredseda NR SR (2019-05-13):
Prezentujme sa a hlasujme o návrhu prerokovať tento návrh zákona v treťom čítaní. (Hlasovanie.) Prítomných 134 poslancov, za 91, proti 28, zdržalo sa 15 poslancov. Sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči.
Saloň, Marián, poslanec NR SR (2011-04-01):
Ďakujem veľmi pekne, pán predsedajúci. Pán kolega, asi máme jednu spoločnú vlastnosť, že obidvaja žijeme na zmiešanom území. Ja žijem na severe Slovenska, tu som hore, žijem na severe Slovenska, kde majú hojné zastúpenie Rusíni, Ukrajinci, Poliaci, Nemci, a za pomerne krátky čas svojho života, 34 rokov, som doteraz nezaznamenal žiadny problém s používaním jazyka národnostných menšín. Zrazu nejaký problém vznikol. A keď už toľko sa v týchto príspevkoch hovorí o Rusínoch, lebo podľa mňa z vás asi každý spomenul minimálne raz Rusínov, tak viete, kedy bola Ústredná rada zväzu Rusínov a Ukrajincov Slovenska požiadaná o podporné stanovisko zo strany MOST – HÍD? Vám to poviem, dnes ráno. Ktovie prečo. Ja som si myslel, že títo ľudia, ktorí zastupujú národnostné menšiny, sa vyjadrili s podpornými stanoviskami už pred uvedením tohto zákona vôbec v parlamente. Ale nevadí. Alebo vám prečítam z návrhu štatútu Výboru pre národnostné menšiny a etnické skupiny, aké je zastúpenie členov jednotlivých národnostných menšín: 5 zástupcov za maďarskú, 2 zástupcovia za rómsku, 2 za českú, 2 za rusínsku, 2 za ukrajinskú, 1 za nemeckú, 1 za poľskú, 1 za moravskú, 1 za ruskú, 1 za bulharskú, 1 za chorvátsku, 1 za židovskú, 1 za srbskú. Čo si myslíte, je to objektívne alebo neobjektívne zastúpenie? Ale to už nechám na vás. Ďakujem pekne.
Ondruš, Branislav, poslanec NR SR (2011-07-11):
Ďakujem pekne. Pani poslankyňa, ja vám tiež ďakujem za obšírne, rozsiahle a analytické vystúpenie. Veľmi zaujímavo ste poukázali na konkrétne fakty s odvolávaním sa na konkrétne zdroje informácií, čo tu vidíme iba občas alebo teda máme iba výnimočnú príležitosť takéto niečo počuť. Aj som rád, že ste vyprovokovali kolegu Matoviča k faktickej poznámke, ktorá bola, samozrejme, strašne hlúpa, pretože odhalila, že pán kolega Matovič nemá ani šajnu o tom, čo je dnes v Zákonníku práce, ktorý už dnes poskytuje niekoľko možností prepustiť zlého zamestnanca bez ohľadu na jeho vek, na to, či ide o dôchodcu, preddôchodcu alebo podôchodcu. Ale to, čo som chcel ešte špeciálne z vášho vystúpenia podtrhnúť, to je to, keď ste hovorili o tej zmene ohľadom pružného pracovného času. Ja som uplynulý víkend strávil na východnom Slovensku a musím povedať, že som sa veľa s ľuďmi rozprával o tejto novele Zákonníka práce. A ľudia skutočne majú strach, strach z toho, že naozaj sa pre nich práca stane vlastne otrockou záležitosťou, a jedným z tých bodov je práve tá zmena ohľadom stanovenia pružného pracovného času, pretože skutočne už dnes je úplne bežné, že tí ľudia často musia prijímať všelijaké podmienky svojich zamestnávateľov jednoducho z toho dôvodu, že nemajú na výber, buď prijmú akékoľvek podmienky a budú mať prácu a budú mať aspoň aký taký príjem, lepší ako zo sociálnych dávok, alebo jednoducho podmienky neprijmú a potom prídu o prácu veľmi rýchlo. To znamená, že aj to ustanovenie, ktoré ste spomínali o tom pružnom pracovnom čase, len umožní, aby títo ľudia skutočne sa ocitli v pozícii otrokov, keď si nebudú môcť absolútne nič vyberať a budú musieť pracovať iba podľa príkazov.
Laššáková, Jana, podpredsedníčka NR SR (2015-05-05):
S reakciou pán poslanec Kvasnička. Nech sa páči.
Galko, Ľubomír, poslanec NR SR (2023-11-16):
Ďakujem pekne. No, Igor, ja za najdôležitejšiu časť tvojho vystúpenia považujem práve tú časť v strede, o ktorej hovorili aj viacerí moji kolegovia, pretože je neustále dôležité opakovať pravdu. Lebo pravda totiž oslobodzuje a pravda je taká, že tou najhoršou bunkou tejto vlády podvodníkov a klamárov je politická partaj SMER 2 alias HLAS Petra Pellegriniho. Oni oklamali a podviedli voličov a to doslova perfídnym a cynickým spôsobom. Sľúbiť seniorom, tým najbezbrannejším, 640 eur 13. dôchodok za volebný hlas a potom im ich nedať, to dokáže len podlý človek, toto dokážu urobiť len podlí ľudia. A takýmito podlými ľuďmi, takýmto podlým človekom je Peter Pellegrini a jeho ľudia v strane SMER 2 alias HLAS. Opakujme toto, prosím, našim seniorom a našim dôchodcom vždy a neustále, keď bude na to príležitosť. Lebo takáto špinavosť a takéto svinstvo Petrovi Pellegrinimu a jeho ľuďom nemôže len tak ľahko prejsť. Ďakujem pekne. (Potlesk.)
Žiga, Peter, podpredseda NR SR (2024-01-17):
S reakciou na faktické poznámky pán poslanec Sabo.